Viršuliškės

:: *Apie kaimą Elektrėnų savivaldybėje žr. [[Viršuliškės (Elektrėnai)]]*.

**Viršuliškės** – Vilniaus miesto dalis, esanti į šiaurės vakarus nuo miesto centro, prie vakarinio aplinkkelio. Sudaro Viršuliškių seniūniją. Ribojasi su Karoliniškėmis pietuose, Justiniškėmis šiaurės vakaruose, Pašilaičiais šiaurėje, Šeškine rytuose. Vakaruose Vilniaus vakarinis aplinkkelis skiria nuo Pilaitės ir Buivydiškių.

Yra Vilniaus pal. Jurgio Matulaičio bažnyčia (1996 m.), mokykla, Spaudos rūmai (1986 m.), Tarptautinė teisės ir verslo aukštoji mokykla, jaunimo, specialiosios mokyklos, Vilniaus statybininkų rengimo centras Viršuliškių (Sudervės) kapinės (katalikų ir žydų), 2-asis troleibusų parkas, Grožio terapijos ir chirurgijos klinika „Sugihara“, prekybos centras „Mada“, Lietuvos kariuomenės Sausumos pajėgų būstinė.

Pro Viršuliškes važiuoja daug troleibusų (7, 13, 16, 18, 19) ir autobusų (2G, 4G, 7, 30, 32, 54, 55, 63, 75) maršrutų. Svarbiausios stotelės: Viršuliškės, Sietyno st., Piliakalnio st., Spaudos rūmai.

## Istorija

Anksčiau šioje vietoje buvo Viršuliškių kaimas (šaltiniuose minimas nuo XVI a.), kuris prie Vilniaus miesto buvo prijungtas 1969 m. Gyventojai pradėjo keltis į naujai pastatytus gyvenamuosius daugiaaukščius namus 1977 m. Viršuliškių statybos projektą 1973 m. parengė Birutė Kasperavičienė ir J. Zinkevičius.

XIX a. pab. Viršuliškių kaimas buvo Riešės valsčiuje, Fričinskių valda (1865 m.).

Dar iki XX a. pab. vakarinė dalis sudarė Viršuliškių kaimą, įeinantį į Buivydiškių apylinkę (1979 m. jame gyveno 27 žmonės).

## Gyventojai
Pastaba: 1880–1989 m. duomenys Viršuliškių kaimui, XXI a. – Viršuliškių seniūnijai.

## Švietimo įstaigos

### Darželiai

* Vilniaus lopšelis-darželis „Puriena“, Tujų g. 1
* Vilniaus lopšelis-darželis „Jurginėlis“, Justiniškių g. 47
* Vilniaus lopšelis-darželis „Zylutė“ (grupės lietuvių, lenkų ir rusų kalbomis), Justiniškių g. 45
* Vilniaus lopšelis-darželis „Gluosnis“, Justiniškių g. 65
* Vilniaus lopšelis-darželis „Žilvitis“, Viršuliškių g. 9

### Mokyklos

* Vilniaus Viršuliškių mokykla, Viršuliškių g. 7
* Vilniaus statybininkų rengimo centras, Laisvės pr. 53
* Tarptautinė teisės ir verslo aukštoji mokykla, Laisvės pr. 58
* Jono Ivaškevičiaus jaunimo mokykla, Viršuliškių g. 103
* Vilniaus „Atgajos“ specialioji mokykla, Viršuliškių g. 103
* Vilniaus „Saulės“ privati gimnazija, Viršuliškių g. 103
* Vilniaus Levo Karsavino mokykla (rusų kalba), Justiniškių g. 43
* Vilniaus Jono Pauliaus II progimnazija (lenkų kalba), Rygos g. 10

## Žinomi žmonės
* Agnė Zuokienė, politikė

## Galerija

TTVAM by Augustas Didzgalvis.jpg|Tarptautinė teisės ir verslo aukštoji mokykla
Atgajos by Augustas Didzgalvis.jpg|Vilniaus Atgajos specialioji mokyklaSaulės privati gimnazija
Karsavino by Augustas Didzgalvis.jpg|Vilniaus Levo Karsavino mokykla
Virsuliskiu by Augustas Didzgalvis.jpg|Vilniaus Viršuliškių mokykla
JP2 pro by Augustas Didzgalvis.jpg|Vilniaus Jono Pauliaus II progimnazija
LTKariuomenesSausumosPajeguBustine.png|Kariuomenės Sausumos pajėgų štabas
Jurgio Matulaičio bažnyčia.JPG|Vilniaus pal. Jurgio Matulaičio bažnyčia
Viršuliškių gatvė.JPG|Viršuliškių gatvė
Šešuolių g. Viršuliškės.jpg|Šešuolių gatvė


## Šaltiniai

## Nuorodos
* 
* 
*